Halvårsregnskab 2014 
Sagsfremstilling 
4.      Halvårsregnskab 2014  
                                                                                                                        Åbent 
Sagsnr.: 326-2014-101505     J.nr.: 00.32.12            Bertram Nielsen.: 326-2014-237975 
  
SAGSFREMSTILLING 
Økonomistaben fremlægger halvårsregnskab pr. 30.06.14 på baggrund af partnerskabsholdernes forventninger til 
regnskabsresultatet. Siden 2011 har kommunerne, jf. Styrelsesloven, skullet aflægge halvårsregnskaber. Formålet 
med halvårsregnskaberne er at sikre, at der følges op på udgiftsudviklingen, og at der udarbejdes en prognose for 
regnskabsresultatet. Her ud over skal de understøtte en stærkere dialog mellem kommunerne med henblik på at 
sikre overholdelse af budgetterne, og endvidere kan de indgå i drøftelser mellem regeringen og KL. 
  
Loven fastlægger, at halvårsregnskabet skal aflægges af Økonomiudvalget til Kommunalbestyrelsen, der skal 
godkende halvårsregnskabet. Efter godkendelsen skal halvårsregnskabet offentliggøres. 
  
Det bemærkes, at Kalundborg Kommune i forvejen følger udviklingen i økonomien tæt. Alle partnerskabsholdere 
fører månedlige dispositionsregnskaber, så de har overblik over både det faktiske forbrug og de dispositioner, der 
er foretaget fremadrettet. Disse dispositionsregnskaber danner baggrund for månedlige budgetopfølgninger til 
fagudvalgene. 
  
BEHANDLING 
Direktionen, Økonomiudvalget, Kommunalbestyrelsen. 
  
INDSTILLING 
Økonomichefen indstiller, at halvårsregnskabet godkendes. 
  
ØKONOMISKE KONSEKVENSER 
På driftsvirksomhed forventes i forhold til korrigeret budget netto mindreudgifter på 50,4 mio. kr. Heri indgår et 
puljebeløb til imødegåelse af eventuelle sanktioner på 20,5 mio. kr., som ikke forudsættes anvendt. En række 
partnerskabsholdere har efter halvårsregnskabet ændret deres forventninger til regnskabsresultatet. Den samlede 
forventning til mindreudgifterne er således p.t. netto 33,7 mio. kr. 
  
På anlægssiden forventes en saldo ved udgangen af 2014 på 47 mio. kr., men restbeløbet forventes anvendt 
efterfølgende. 
  
På finansieringssiden forventes netto mindreindtægter på skatter på 1,7 mio. kr.   
Direktionens møde den 2. september 2014: 
Direktionen vedtog at anbefale økonomichefens indstilling. 
Økonomiudvalgets møde den 10. september 2014: 
Økonomiudvalget vedtog at anbefale Direktionens indstilling. 
  
Bilag 
  
  
  
  
  
Kommunalbestyrelsens møde den 17. september 2014: 
Halvårsregnskab 2014 
326-2014-248762 
Kommunalbestyrelsen vedtog at godkende Økonomiudvalgets indstilling. 
